ISIGIDIMI SAMAXOSA, NOVEMBER 1, 1881.

3

Bese simncamile tina u Enoch Booy nezimvo zake ezi sangeneyo ngokunyuka kohlanga. Lencwadi siyifaka ukuba eve okutetwa ngumntu okude njengase Tinara. Sigqibela ngeliti inteto ezi ngale ngxoxo yokukatsa amaqaba asisakubuya sizifake zidinisile. Ubala ngoluhlobo u Mr. W. W. Nkomo ese Uitenhage:—

Mcokeli.—Ndicela indawo kwelipepa lamanene. Umfo ka Booy kade ekala. Lento siyayibona Booy iyinene okunye siyabona okokuba lamaqaba selede akubangela umsindo, ngoku ungxamele ukuwangena ngomnquma. Kahle Booy ke sibuze ngokufutshane lamaqaba wati efika u Capt. Blyth asele nxiba kade akatswa ngubanina? Ezizikula alike ziko kade u Capt. Blyth babe katswa ngubanina? Andikadeli nteto yako ndisabuza kuwe.

Isiqelo sokudla icuba besiba sesa mankazana nentombi ezitile kupela, kweli lase South Africa, singazi ukuba yinto eyandileyo. Sike safunda kutsha nje, ukuba *iledi* ezitile e Texas e America zingene kwisiko lokuba igwada zilidle ngomlomo. Kutiwa landile isiko elo, langeniswa yintombi yase Arkansas eyayihambele e Texas. Ibisiti lentokazi yase Arkansas, ilikupe iqaga layo nge qoqonya imfikile umgubo lowo wecuba, ipose emlonyeni. Akuko ndodana ibike ivume ukwanga intombi edla icuba yase Arkansas. Bekuti ukuba *imelwe* kukwanga iseyiyenza lonto ebunzi, mhlayimbi endlebeni. Emzuzwini zite intombi eziyi tiyileyo lento zazibeka nxamnye kwezo ziyenzayo. Into yokuba intombi zidle icuba imbi ngangokude tina sicinge ukuba ukukatsa ngezabokwe abenza lento kungebe sisohlwayo esaneleyo. Fuyi! Ade umntu ange ebunzi nasendlebeni!

Abaninzi abanentsapo, nabasacinga ukuyi tumela, kule Semnari yase Lovedale, baya kutuswa, kancinane, baku funda ukuba imali isusiwe kwi £3 ngenyanga ezi ntandatu, yenziwa i £4 Kanti ke noko akuko ndlela yimbi. Oko imali yayise zi £2 10 nge nyanga ezi ntandatu igusha zazibamba kwi 7s 6d ne 5s; ngoku igusha edla lomali ingeze yalatwa mntu. Singabika lento ukungqina izwi letu. Ixabiso legusha ezitengwe ekugqibeleni nje beliyi £1 6s nge gusha enye. Nakwezinye izinto kukwanjalo. Ngelifupi, yonke into inyukile. Nexabiso ke nati apa masilinyuse. Xa kuya kuti silimise ndawonye ixabiso, abe amaxabiso egusha nezinye izixaso wona enyuka, into engehlayo kukuba ekugqibeleni le Institution ibetelwe intsimbi, itengiswe. Siyazi ke ukuba into eninzi emnyama ingeyitande lento. Umntwana ngamnye ke maze alike ne £4 zake ekuqaleni kwe seshoni ezayo.

Besiba ubu ralarume bama Bula ebesimana sibuxelelwa ngaba dala sebuyinto yentsomi kwezi mini zenkululeko. Obu budenge bususiwe mpela libali eli silibeka pambi kwabatanda ukulifunda. Libikwa yi *Bedford Advertiser,* eti:—U Mr. C. Ferreira walo mandla, [wase Nyara,] siva ukuba ukohlise umntu omnyama, (into engase yakwani, ngenxa yobu qwala, into ehamba ngemiti) ngokuti ungumntu wase nkundleni, ematyaleni, wati meze kuye. Ute akufika induk’ intambo, wambopelela entanyeni yehashe elinconywa ubu dlongodlongo walipalisa, lambeta waxuzuka wonke umzimba, wayilonto. Ubanjiwe u Ferreira siteta nje.” Siyatemba ukuba eli Bulu lofundiswa—ukuba lento iyinyaniso, esingavuyayo ingeyiyo —ukuba pantsi kolaulo Iuka Queen Victoria apa lidlule ixesha lokuba umntu, nokuba ubala limnyama njengembiza, apatwe njengento apa ati ama Bulu ngokusoma yi *v e schepsel.*

Ibali lokumka konyana wake, u Elijah, kulo mhlaba, ngo June 11, 1881, esilitunyelwe ngu Mr. Timothy Y. Benzana, lidala, kanti into ezikulo aziso konakala napakade. Siliqau-qaula intloko ukuze beve, abafundi betu abahamba lomendo uya ezulwini, “okwe kolwa ukububa.” Ibali elinje alinakuba linga vusi itemba linike namandla. Lendawo siyi fakayo yehle elixa ebesele pezu kwe Jordan:—“ Ubenelizwi abehlala elibiza elelesi Ngesi ate walikankanya nanamhla, eli liti *“ God with us,”* (u Tixo enati). Ute akugqiba wati makatandaze umkuluwe wake opambi kwake. Ute akugqiba lowo wati makatandaze omkulu umkuluwe wake. Ndite bakugqiba ukutandaza, ndati sizakwenza umtandazo wendlu wemihla ngemihla. Ute ize ningati ukutandaza kwenu, Nkosi siboleke lomntwana ukuba ahlale emhlabeni, yitini, Nkosi mkokele ade aye kungena ezulwini, ezweni ledinga. Kwenziwa njengomnqweno wake okunene. Ute ukujika komhla nge 11 ka June watandaza, wati akugqiba, u Yesu weza emhlabeni watwala umnqamlezo ewutwalela tina; hayi umti unzima umnqamlezo, kanti wawutwala u Yesu; u Yesu uyi Nkosi yam, ungase kunene kuka Tixo uyise; ke mna ndiya kuba ngase kunene kuka Yesu. Ute akugqiba lamazwi wati kudade wabo omkulu yiza kuba ungumqamelo wam, wabiza nomnye wati makajikele ngelinye icala. Ute akuba enjenjalo wabekisa ku Tixo wati “Bawo Nkosi yam wucitacite umsebenzi wako, kwada kwakabini esitsho, wapuma ke umpefumlo. Wasishiya ngokunjalo lomfana wam.” Masiti eli bali livela e Peuleni (Perksdale).

Intlanganiso yo Titshala ngoku siya qonda ukuba iza kuba yinto pakati kwetu bamnyama. Amagama ekaba lakowetu elifundileyo kanye aya efika ngokufika kuba pati micimbi bayo. Intliziyo zetu zibuhlungu kuba singena kuwafaka amagama ala madoda; kodwa ngama gama ate sakuwafumana sasuka sanxila luvuyo; sabona ukuba lento iza kuba yinto. Siya temba ukuba akasoku daniseka akubona izinto entlanganisweni zingekemi poqo kuba lomsebenzi uya qalwa—kuqalwa intla­nganiso, ekwabonakala ukulunga kwayo kwa kudala. Sinetemba elikulu tina ngoku lunga okuya kwenziwa sesi sikungu exesheni.

Intlanganiso enkulu ye rame-ramente ezaziwa ngegama lobu Wesile abati ngokusoma yi “(Ecumenical Methodist Confer­ence” ibihlangene e London mayela nokuqaleka kwenyanga le ifayo. Imibuliso nama tamsanqa enziwe kwabo bazalwana base Wesile zi ramente ezimhlope zala mahlelo: siteta la, Presbyterians, Independents, Baptists, Moravians etc. Ipepa lase Plymouth eligama liyi *Western Morning News,* libangxolise lapum’ egusheni, aba fundisi bebandla lase Tshatshi (Church of England) ngokunga katali kwabo bubuko bengwevu, nokuba zezebandla lase Wesile, kuba lisiti ama Wesile yeyona ramente ikufupi ne Tshatshi, neyona u Dr.Pusey, nabanye, bebezamela ukuyi buyisela kwakona. I *News* yenza umtyangampo ukulilela u Dean Stanley osandu’ kububa. Iti ukuba ubeko yena ngeku pauliwe ukubako kwe ntlanganiso engaka, nangabehlelo lase Tshatshi.

U Mr. W. Skepe Nzeku wenjenje ukubala kwake, ese Mxelo: “Inteto ka Mr. N. Ganya, kwi *Sigidimi* sale nyanga, imhlope, iya buleleka, iyinyaniso; kodwa mna andi qondi ukuba lonto ingaba nokuhla xa imidaka yakowetu, kwa yona le ati mayi bonise imfundo kwi zidenge, ngemisebenzi yokukanya isenje ukuba sebu mnyameni. Mna nditi kupela kwabantu abazidenge, aba kutiwa bafundile.” Ngapandle koku caza' indawo atsho ngayo ufike u Mr. Skepe Nzeku azamane nenteto ka Mr. Ganya ngolu hlobo: “Ndawo ibinga banga ukuba iqondwe msinya inteto ka Mr. Ganya bekunga lunga lemidaka kutiwa ilumkile, ivuma nokwenza intlanganiso yoku xoxa. Kuko intlanganiso abati yeyo Teacher, abayi katalele kwabona; abavumi kuyingena kanti lelona qela lifundileyo. Iya kutinina ke ukwenzeka into enje ngale inkulu kangaka xa intwana encinane kangaka ingena kukatalelwa.” Mr. Nzeku ungu Davide pambi ko Natana. Uli lungu lale ntlanganiso yo Titshala, kanti kutiwa yabonakala umhla wamnye impumlo yako pakati kwayo. “Ungagwebi ukuze unga gwetywa.”

Danke, mzalwana, Mr. William Mtana—danke ngokungadinwa kwako kuteta naba ba Sadusi abamana besiti eli pepa “lifile.” Iti intliziyo yetu make siti kaulubambe uswazi esandleni ungabeti, Mr. Mtana; ixesha elifutshane loxela. Lenteto yokufakweli pepa kukade ibulwa. Umntu umbone esoloko ebula esela, ebula esela kwala mazimba, kuba wafumana amashumi amane engxowa kuwo ungade uti: Unantsi lo betu ungenwe yintonina, lento aseloko epinda-pinda ukubula iminyani. Ibonakala njalo ke kuti lengxoxo yokufa kweli pepa. Ententweni ka Mr. Mtana obala ese Langton e Darabulu kufupi nendlela ka loliwe eya e Cradock, lamazwi alungile ukuba asindiswe

Kubonwa onongqovu. Lo nongqovu lipepa lamagwangqa elizeleyo. Belite ke nalo ukuze lizale laxaswa ngabo. Aba ke bati lifile bati lotinina ukuzipilisa ngokwalo? Ewe lifile yindlala Yiroleni ke imali yalo. Alikafi lona; lilambile Unongqovu yena uyahluta; akasokuze afane kanye neli lenu. Imali yake iyarolwa. Kungahle kube kuko abange kayiroli neya nyakenye imali kwakuni apa Yiroleni imali lipile ipepa. Kuyo yonke lenteto siyi fakayo ka Mr. Mtana, siti tina *Amen.*

Pakati kwe ncwadi zaba balelani kweli lanamhla ipepa kuko incwadi ebalwe ngoti ungu “Ntam’ Engenakala,” oxelela mgwevu nama dodana akowetu eyona nto isibambileyo singe nyuki nje. Lo mbali uti zi *kola,* (collars) ezisibambileyo; beke baziqaula bazi posa pantsi apa abanxibi bazo lonke' uhlanga oluntsundu longena e paradesini yokonwaba—loyifumana into oluyi funayo, ukwenyuka. Into elilelwa ngaba ntsundu okwangoku yeyokuba imivuzo efunyanwa ngabo mincinane, sebenxiba ikala nje ngoku kungokuba, ukuba balinde ukunyuka kwayo abasokuza bazinxibe kweli lizwe, singasateta emangcwabeni kuba asazi ukuba ziya nxitywa na kona. He ukuba u Ntam Engenakala ubengati zikululwe apa ezi zihombo, zimenza mhle nombi, bebenga tyebayo abantu bakowetu sibe singazikulula kwa ngomso lo. Siyoyika tina ukuzikulula ngenxa yecebo lalomfana, kuba sibona amadoda angazanga ayi nxibe ikola ema Bulwini aseloko enikwa isheleni ezine nezintlanu ngenyanga. Liko iqela elityeba nakuba linga nxibanga kola; asmgeteti ngalo kuba hsuke litandwe ngama shologu akowalo. Sitshonela ngeliti nobutyebi abuna msebenzi kakulu kuba nangaamaBuluetyebilekanti noko awavelele nganto Into eseleyo yimfundo kukuvuleka kwe ntloko.—Yiyo into eva kusmyusa. Ukuti yi kola ebambe abantu kuku bibidla.